kardosdrur/scandi-wiki huggingface dataset:
Krybbebidning

Krybbebidning (på engelsk 'cribbing' eller 'crib biting') er en unormal adfærd hos dyr eller stereotypi, der ses hos nogle heste. Det indebærer, at hesten sætter sine fortænder om faste genstande som stalddør eller hegn-Det resulterer i, at den øveste del af halsen trækkes mod genstanden og hesten derved sluger luft.

'Luftslugning" er en beslægtet adfærd, hvor hesten hvælver halsen og suger luft ned i luftrøret uden at bide i en fast genstand. Luftslugning menes at udgøre en del af krybbebidning snarere end at være en separat adfærd. Krybbebidning og luftslugning har været knyttet som en kausal effekt på kolik hos heste og mavesår.

Negative konsekvenser 
Krybbebidning og luftslugning har været knyttet til en højere forekomst af mavesår og er også defineret som risikofaktorer for visse typer kolik hos heste. Krybbebidning kan forårsage forringelse af tandstatus. Det er set, at heste kan efterligne disse adfærdsmønstre fra andre heste.

Årsager 
Forskere er generelt enige om, at krybbebidning og luftslugning forekommer oftest hos heste på stald. Kedsomhed, stress, vane og afhængighed er alle mulige årsager til Krybbebidning og luftslugning. Det blev foreslået i en undersøgelse fra 2002, at sammenhængen mellem tarmlidelser som gastrisk betændelse eller kolik og unormal oral adfærd kan tilskrives miljøfaktorer.

Behandling 
Det er blevet vist, at fodring af krybbebidende heste med en syreneutraliserende kost kan reducere dens krybbebidning. Aktuel forskning viser, at forebyggelse af krybbebidning og relateret adfærd er baseret på hesteledelsens betingelser, som tillader daglig fri bevægelighed og hesteernæring, der giver større mængder af grovfoder og begrænsede mængder af kraftfoder. Flere studier tyder på, at fedt- og fiberbaserede kost også kan resultere i roligere adfærdsmønstre.

Der er flere metoder til at minimere eller forhindre krybbebidning og luftslugning. Men effektiviteten er diskutabel, da de ikke løser  årsagerne. En metode der forhindrer, at hesten sluger luft er en såkaldt krybbebiderrem (krave-lignende anordning). Andre metoder til at forhindre krybbebidning er kirurgi, akupunktur, brug af lægemidler, fodring, pensling af træværk med hjortetaksolie og miljøberigelse.

Referencer 

:wikidata:Q1338862

Heste
Dyrevelfærd
Allan Damgaard

Allan Damgaard Espersen (født 11. april 1986 i Rødby) er en dansk håndboldspiller som spiller for Team Tvis Holstebro. Han har tidligere optrådt for Bjerringbro-Silkeborg, HSV Hamburg,Viborg HK og Mors-Thy Håndbold.

Privatliv 

Allan er storebror til håndboldspilleren Michael Damgaard.

Eksterne henvisninger 
 Spillerinfo fra hbold.dk 
 

Håndboldspillere fra Danmark
Håndboldspillere fra Mors-Thy Håndbold
Håndboldspillere fra Viborg HK
Håndboldspillere fra Team Tvis Holstebro
Personer fra Rødby
Als Rev

Als Rev (lokalt kaldt Als Mallorca) er et 70.000 m2 stort rev, nord for indsejlingen til Mariager Fjord i Kattegat. Fra land tager det 20-25 minutters vadning for at nå ud til Als Rev. Navnet "Als Rev" kommer for fra landsbyen Als beliggende få km vest for revet. På en varm sommerdag kan det føles som en øde ø.

Kilder 

Rev i Danmark
Mariagerfjord Kommunes geografi
Sandbanker
Kattegat
Louise Augusta von Zytphen

Louise Augusta baronesse von Pechlin von Löwenbach, gift von Zytphen (12. februar 1787 i Nordborg - 13. november 1869 på Frederiksberg) var en tysk adelsdame og dansk guldalderpersonlighed, gift med Ernst Frederik von Zytphen, søster til Friedrich von Pechlin og mor til G.F.O. Zytphen-Adeler.

Hun var datter af Nicolaus Otto baron Pechlin von Löwenbach og Christiane Sophia Polyxena Henriette von Löwenstern. Hun blev gift 4. november 1808 i Frederiksberg Kirke med senere generalmajor Ernst Frederik von Zytphen.

Denne smukke, højtbegavede dame var meget belæst, kunstnerisk og digterisk anlagt; hun har oversat B.S. Ingemanns Holger Danske til tysk. Hun var veninde med Sophie Ørsted født Oehlenschlæger. I hendes mangeårige enkestand så hun i sit hjem samtidens mere bekendte mænd - brødrene A.S. og H.C. Ørsted, Christian Molbech, J.P. Mynster, F.C. Sibbern, J.H. Paulli, Gunni Busck, Peter Rørdam, Nicolai Gottlieb Blædel med flere. Hun var meget religiøs og anerkendte tidligt Grundtvigs store værd, uden dog nogen sinde at høre til hans religiøse parti. Hun stod dronning Caroline Amalie meget nær, og det var hende, der først henledte dronningens opmærksomhed på Grundtvig.

Kilder 
 Ernst Frederik von Zytphens biografi i Dansk Biografisk Leksikon.

Louise Augusta
Slægten Pechlin
Danskere i 1800-tallet
Oversættere fra Danmark
Personer fra Nordborg
Freja Cohrt

Freja Cohrt Kyndbøl (født d. 20. januar 1994 i Odense) er en dansk håndboldspiller, der spiller for København Håndbold i Damehåndboldligaen. Hun har tidligere optrådt for FCM Håndbold, Silkeborg-Voel KFUM, Randers HK, Skive fH og Odense Håndbold.

Hun har spillet masser af kampe på de danske U-landshold, hvor hun bl.a. var med til at vinde U18 VM 2013 i Montenegro, med en scoring i sidste minut.
Freja blev udtaget til Heine Eriksens Golden League-trup på A-landsholdet.

Hun var med til at vinde den danske liga, Damehåndboldligaen, i 2021 med Odense Håndbold.

Meritter 
Damehåndboldligaen 
Vinder: 2021
Sølv: 2018, 2020
Bronze: 2019
DHF's Landspokalturnering 
Vinder: 2020
Finalist: 2018, 2019

Referencer

Eksterne henvisninger 

  

Håndboldspillere fra Danmark
Håndboldspillere fra FC Midtjylland Håndbold
Håndboldspillere fra Randers HK
Håndboldspillere fra Skive fH
Håndboldspillere fra Silkeborg-Voel KFUM
Håndboldspillere fra Odense Håndbold
Personer fra Odense
Kathrine Heindahl

Kathrine Brothmann Heindahl (født d. 26. marts 1992 i Nyborg) er en dansk håndboldspiller, der spiller som stregspiller for danske Team Esbjerg i Damehåndboldligaen og det danske kvindelandshold. Hun har spillet masser af kampe for de danske U-landshold. Derudover var hun udtaget til EM truppen i 2016, hvor hun spillede med nummer 10 på ryggen, og hjalp holdet til en flot 4. plads da hun havde tid på banen over flere omgange og scorede flere mål.

Hun var med til at vinde bronzemedaljer med , ved VM i kvindehåndbold 2021 i Spanien.

Kilder

Eksterne henvisninger 

Håndboldspillere fra Danmark
Håndboldspillere fra GOG
Håndboldspillere fra Odense Håndbold
Håndboldspillere fra Team Tvis Holstebro
Håndboldspillere fra Randers HK
Personer fra Nyborg
Marienhøj Hede

{
  "type": "ExternalData",
  "service": "geoshape",
  "ids": "Q17195805",
    "properties": {
      "stroke": "#ff0000",
      "stroke-width": 2,
    }
}

Marienhøj Hede er en 20 ha stor, fredet hede i Marienhøj Plantage ved Hadsund. I 2013 var det gamle fredede hedeområde ved at være omdannet til skov. Heden var groet til med små birketræer, der næsten havde fået alt lyngen til at gå ud. I juni 2013 satte Mariagerfjord Kommune et større naturplejeprojekt i gang. Projektet vil blive gennemført i samarbejde med lodsejeren, og vil i første omgang bestå i, at der sættes kreaturer ud på arealet. I første omgang vil der gå 10 stykker kvæg af racen Skotsk højlandskvæg.

Heden er kendt for sine store, enebærbuske. Iøjnefaldende er også gederams, hedelyng og gyvelbuske. Plantagen, der vokser ud på hedearealet, består af store bevoksninger af nåletræer og enkelte områder med bøgeskov.

Der har været gravet skyttegrave på heden under 2. Verdenskrig. De er endnu synlige på højdedraget tæt på Terndrupvej. Skyttegravene blev gravet af tyskerne, da man ville beskytte flyruter fra Aalborg der gik lige over området.

Marienhøj Hede blev fredet i 1956.

Eksterne kilder og henvisninger 
 Om fredningen på fredninger.dk

Kilder 

Danske heder
Fredede arealer i Danmark
Seværdigheder i Hadsund
Sanja Vujović

Sanja Vujović (tidligere Damnjanović, født d. 25. maj 1987 i Beograd) er en serbisk håndboldspiller, der spiller for ŽRK Budućnost Podgorica og det serbiske landshold.

Eksterne henvisninger 
 Spiolerinfo på vhk.dk 

Håndboldspillere fra Serbien
Håndboldspillere fra Viborg HK
Personer fra Beograd
Lauritz Wilhjelm

Lauritz Gerhard Fasting Wilhjelm (født 3. august 1866 på Bartoftegård, Vestenskov Sogn, død 7. september 1943 på Øllingesøgård, Græshave Sogn) var en dansk godsejer, bror til Johannes Wilhjelm.

Han var søn af proprietær Mathias Henrik Seehusen Wilhjelm (1828-1878, en søn af Mathias Hamborg Wilhjelm), og Sophie Louise Benedicte Kirstine Fasting (1835-1908). I 1893 overtog han Øllingsø fra moderen og blev senere hofjægermester.

Lauritz Wilhjelm var stærkt involveret i lokalpolitik, og var sognerådsformand i Gloslunde-Græshave Kommune (der omfattede Gloslunde Sogn og Græshave Sogn) fra 1898 til 1925 og varetog derudover en lang række tillidsposter.

Ægteskaber 
 Han ægtede første gang 10. januar 1894 i Frederiksberg Kirke Ingeborg Muus (25. september 1873 på Sørup - 7. juni 1908 på Sankt Lukas Stiftelsen i Hellerup), datter af ritmester og godsejer William Henry Duntzfeldt Muus og Dorthea Jacobine Sophie Sønderup.
 Anden gang ægtede han 10. november 1917 i København Margaret Zachariae (8. november 1879 i Nyboder - 13. november 1966 på Øllingsø), datter af viceadmiral Georg Hugh Robert Zachariae og Sophie Agnethe Albech.

Han er begravet på Græshave Kirkegård.

Noter

Kilder 
 Krogsgaards slægtssider

Personer i Kraks Blå Bog (afdøde)
Godsejere fra Danmark
Hofjægermestre fra Danmark
Personer fra Lolland
Danskere i 1800-tallet
Danskere i 1900-tallet
Lauritz
Esbjerg Posthus

Esbjerg Posthus er en posthusbygning fra 1908 beliggende på Torvet i Esbjerg. Posthuset blev tegnet af arkitekten Ulrik Plesner i en for den tid særlig stil for posthuse. Bygningen har træk, der minder om en middelalder-borg eller -kirke og har sadeltag og kamtakkede gavle. Plesner samarbejdede også i dette tilfælde med Thorvald Bindesbøll om den indvendige udsmykning, og det blev sidste gang, eftersom Bindesbøll døde senere i 1908. Bygningen blev fredet i 1983 efter en omfattende restaurering, der tilbageførte interiøret med Bindesbølls fresker til originaltilstanden.

Posthuset gennemgik i 2017 en kæmpe renovation; fra posthus til 2 restauranter, 1 gastro-sportsbar. Dog er meget af den gamle charme og arkitektur bevaret. Når man træder ind i Posthuset´s foyer, vil man blive mødt af den originale udsmykning fra 1908.

Noter

Eksterne henvisninger 
 Fredningssag i FBB 

Posthuse i Danmark
Fredede bygninger, konstruktioner og anlæg i Esbjerg Kommune
Fredede industribygninger og tekniske anlæg i Danmark
Posthus
Kommandocentralen på Rømøvej

Kommandocentralen på Rømøvej er et militært bunkeranlæg beliggende på adresserne Rømøvej 2 og Rømøvej 4 i Kolding

Tyskerne opførte de 2 store bunkers under 2. verdenskrig (1944). Den ene som en underjordisk, hvor der var telefon- og fjernskrivertjeneste. Den anden som forstærkerstation, der skulle forbedre taletydeligheden på det tyske telefonnet. Tyskerne nåede kun blive færdige med forstærkerstationen inden kapitulationen.

Forstærkerstationen bunkeren (Rømøvej 2) 
Organisation Todt byggede bunkeren til forstærkerstationen (Rømøvej 2) som en ”Heeresbunker”. Denne type bunkers var beregnet til generalstabskvarterer, men bunkeren blev ændret til funktionen som forstærkerstation.  

Bunkeren var bygget som Bauwerkstype Fluko.Sk 

Bunkeren bestod af jernbeton med 2 m tykke ydermure og lofter, gulvet er 0,8 m tykt. Over hele bunkeren er der et 5 m tykt jordlag, der flugter med terrænets overflade. Bunkeren var beskyttet med skydeskår der kunne beskyde hele indgangen og sidefladen af bunkeren. Skydeskårene var beskyttet med en 5-6 cm tyk panserplade. Selve forstærkeranlægget var udført af Siemens AEG og Lorenz, Post- og Telegrafvæsenet besigtige anlægget den 10. maj 1945, beskrev det som et teknisk vidunder. 

Bygningen var fra starten forsynet med et nødelektricitetsværk.

Post- og Telegrafvæsenet overtog de tyske fjernkabler og forstærkerstationer i Danmark, herunder den intakte forstærkerstation på Rømøvej 2 i Kolding

I 1951 blev begge bunkers overdraget til Civilforsvaret ved Rømøvej i Kolding. Herefter blev Forstærkerstationsbunkeren benyttet af det statslige civilforsvar som distriktskommandocentral. Herunder at rumme beredskabsregionschefen (før 1992 kaldet civilforsvarsregionschefen), beredskabsregionens kommandostab, en ABC central, A/F sektion (administration og faglig tjeneste (logistik)) og sygehusberedskabet.

Telefon- og fjernskrivertjeneste bunkeren (Rømøvej 4) 
Bunkeren var bygget som Bauwerkstype Fl 250

Ved overdragelsen til Civilforsvaret i 1951, blev bunkeren på Rømøvej 4 kommunal og fungerede som to-etages lokal kommandocentral.  Den blev udstyret til at fungere som kommandocentral for den øverste kommunale administration, hvis det skulle blive nødvendigt pga. f.eks. Den Kolde Krig.

I 1994 besluttede Beredskabsstyrelsen at overdrage ejendomsretten til Kommandocentralen på Rømøvej 4, inkl. materiel vederlagsfrit til Kolding Kommune. 

Bunkeren var tidligere udpeget til, at kongefamilien kunne bruge den i en krisesituation, når/hvis de var i denne landsdel.

Museum 

I 2012 besluttede Kolding Byråd, at Politimuseet, Frank Hansens Besættelsestidssamling og Våbenhistorisk Selskab kunne benytte rummene i Kommandocentralen på Rømøvej 4, der derefter blev delvis tømt for det originale inventar.

Referencer

Eksterne henvisningerne 
 Officiel hjemmeside 
 http://www.gyges.dk/Kolding_Forstrkerstation.pdf
 http://www.gyges.dk/mystery_bunker_in_kolding.htm
 koldingwiki.dk

Lokaliteter i Danmark i 2. verdenskrig
Bygninger, konstruktioner og anlæg i Kolding
Fila Brasileiro

Fila Brasileiro er en hunderace af molossertypen fra Brasilien. Det er en fuldvoksen mastifftype som er kendt for sit meget skarpe temperament, og primært benyttes som vagthund og selskabshund. Hundens mistænksomhed overfor fremmede kaldes på portugisisk for ojeriza. Fila betyder "bide fast" eller "holde i fast greb".

Racen er blandt andet forbudt at besiddelse og avle i Danmark. Desuden er det forbudt at besidde og avle krydsninger, hvori racen indgår.

Raceforbud 
Den 1. juli 2010 blev den nuværende hundelov vedtaget i det danske Folketing, hvor racen Fila Brasileiro blev inkluderet i listen over forbudte hunde, der således blev ulovliggjort.

Fila Brasileiro betegnes som en kamp- og muskelhund.

Der eksisterer en såkaldt overgangsordning for hundeejere, som allerede på tidspunktet for vedtagelse af hundeforbuddet var i besiddelse af Fila Brasileiro.

Endvidere er Fila Brasileiro forbudt i Norge og Storbritannien.

Udstillingsforbud 
Justitsministeriet har meddelt Dansk Kennelklub (DKK), at det ikke er tilladt at udstille forbudte hunderacer uden mundkurv. DKK har derpå valgt, at fila brasileiro ikke kan udstilles.

Se også 
 Forbudte hunderacer - Oversigt og beskrivelse af øvrige forbudte hunderacer og dertilhørende lovgivning.

Referencer

Eksterne henvisninger 

Molosser
Hunderacer fra Brasilien
Sydrussisk ovtcharka

Sydrussisk ovtcharka (FCI #326, Ioujnorousskaïa ovtcharka) er en gigantstor hyrdehund, som stammer fra det Ukraine og sydlige Rusland.

Sydrussisk ovtcharkaer en forbudt hunderace i Danmark. Forbuddet gælder både besiddelse og avl. Ydermere er det forbudt at avle krydsninger.

Raceforbud 
Den 1. juli 2010 blev den nuværende hundelov vedtaget i det danske Folketing, hvor racen sydrussisk ovtcharka blev inkluderet i listen over forbudte hunde, der således blev ulovliggjort. Dog eksisterer der en såkaldt overgangsordning for hundeejere, som allerede på tidspunktet for vedtagelse af hundeforbuddet var i besiddelse af hunderacen sydrussisk ovtcharka.

Udstillingsforbud
Justitsministeriet har meddelt Dansk Kennelklub (DKK), at det ikke er tilladt at udstille forbudte hunderacer uden mundkurv. DKK har derpå valgt, at sydrussisk ovtcharka ikke kan udstilles.

Se også 
 Forbudte hunderacer - Oversigt og beskrivelse af øvrige forbudte hunderacer og dertilhørende lovgivning.

Referencer 

Molosser
Hunderacer fra Rusland
Hyrdehunde
Tornjak

Tornjaker en hunderace fra Bosnien-Hercegovina og Kroatien. Det er en hyrdehund. Hunde med dette navn er ikke nævnt i dokumenter fra 1067 og 1374.

Raceforbud 
Racen er forbudt at besidde og avle i Danmark. Ydermere er det forbudt at besidde og avle krydsninger, hvori racen indgår.
Den 1. juli 2010 blev den nuværende hundelov vedtaget i det danske Folketing, hvor racen tornjak blev inkluderet i listen over forbudte hunde, der således blev ulovliggjort. Dog eksisterer der en såkaldt overgangsordning for hundeejere, som allerede på tidspunktet for vedtagelse af hundeforbuddet var i besiddelse af hunderacen tornjak, - læs mere om overgangsordningen i artiklen Forbudte hunderacer.

Udstillingsforbud
Justitsministeriet har meddelt Dansk Kennelklub (DKK), at det ikke er tilladt at udstille forbudte hunderacer uden mundkurv. DKK har derpå valgt, at tornjak ikke kan udstilles.

Se også 
 Forbudte hunderacer - Oversigt og beskrivelse af øvrige forbudte hunderacer og dertilhørende lovgivning.

Referencer 

Molosser
Hunderacer fra Kroatien
Hyrdehunde
Sarplaninic

Sarplaninac ( FCI # 41, Jugoslovenski Ovcarski Pas - Balkanski Ovcar - Sarplaninac) er en hunderace af gruppen molosser og stammer fra Sar Planina(Sar bjerget) der ligger på grænsen mellem Nordmakedonien og Kosovo

Sarplaninac er en hyrdehund der færdes bedst udendørs og på store arealer. Hunderacen er i dag blandt den mest populære hunderace på Balkan, og bruges stadig hyppigt som hyrdehund i området.

Raceforbud  
Racen er forbudt at besidde og avle i Danmark. Ydermere er det forbudt at avle krydsninger, hvori racen indgår.
Den 1. juli 2010 blev den nuværende hundelov vedtaget i det danske Folketing, hvor racen sarplaninic blev inkluderet i listen over forbudte hunde, der således blev ulovliggjort. Dog eksisterer der en såkaldt overgangsordning for hundeejere, som allerede på tidspunktet for vedtagelse af hundeforbuddet var i besiddelse af hunderacen sarplaninac eller en af de andre racer på listen.

Udstillingsforbud
Justitsministeriet har meddelt Dansk Kennelklub (DKK), at det ikke er tilladt at udstille forbudte hunderacer uden mundkurv. DKK har derpå valgt, at sarplaninic ikke kan udstilles.

Se også 
 Forbudte hunderacer - Oversigt og beskrivelse af øvrige forbudte hunderacer og dertilhørende lovgivning.

Referencer 

Molosser
Hunderacer fra Nordmakedonien
Hunderacer fra Kosovo
Boerboel

Boerboel er en gammel Sydafrikansk hunderace af Molossertypen, man mener at kunne spore dens rødder helt tilbage til Assyrien og Tibet, 700 år f.Kr.

Hunderacen er en forbudt i Danmark og internationalt er racen ikke anerkendt af de store internationale kennelklubber, herunder FCI. Den 7. november 2006, blev den medtaget i American Kennel Clubs Foundation Stock Service program (FSS). I Sydafrika er racen anerkendt som «emerging breed» af Kennel Union of Southern Africa (KUSA).

Boerboel er ikke velegnet til uerfarne hundeejere, da racen er tilbøjelig til at dominere ejeren.

Navnet "Boerboel" bliver ofte stavet forkert som boerbul, boerbull, og borbull.

Racens historie 
Ordet "Boerboel" stammer fra "Boere" afrikaans / hollandske ord for "bonden". Boerboel, oversætter som enten "Bondens hund" eller "Boere hund". 

På tros af Boerboels avlshistorie, er der uklart hvor mange og hvilke hunderacer, der er blevet blandet for at fremavle racen. Generelt menes det, at racen er skabt ved at krydse indfødte afrikanske Canidaearter med hunderacer bragt til Sydafrika af hollandske, franske og britiske bosætter.

Det menes, at racen kan dateres tilbage til Jan van Riebeecks ankomst til Cape i 1652. Van Riebeeck bragte en "Bullenbijter" med sig. Dem med ham, og senere europæiske bosætter, havde også store, stærke hunde, der næsten helt sikkert blev avlet med de oprindelige, nationale hunderacer i Sydafrika.

Senere, i 1928, importerede diamantmineselskabet ”De Beers” Bullmastiffs til Sydafrika for at bevogte minerne. Denne race blev også krydset med Boerboels i regionen.

Boerboel er den eneste race i verden, der udelukkende er specielt avlet til at beskytte og bevogte uden aggression. Af den grund, er en Boerboel meget territoriel og vogtende overfor sin familie og ejendom.

Udseende og helbred 
Boerboelen er en stor stærk og muskuløs hund.

Ifølge  racestandarden er højden for en han 64-70 cm. Dog accepteres større hanner så længe deres proportioner er korrekte. Højden for tæver bør ligge på 59-65cm. 

Vægten for en Boerboel svinger typisk fra den lille tæve på 45 kg til en velvoksen han på 70 kg.

Raceforbud 
Den 1. juli 2010 blev den nuværende hundelov vedtaget i det danske Folketing, hvor racen boerboel blev inkluderet i listen over forbudte hunde, der således blev ulovliggjort.Jævnfør Folketinget betegnes hunderacen, Boerboel, som en kamp- og muskelhund.

Der eksisterer en såkaldt overgangsordning for hundeejere, som allerede på tidspunktet for vedtagelse af hundeforbuddet var i besiddelse af hunderacen boerboel, - læs mere om overgangsordningen i artiklen Forbudte hunderacer.

Se også 
 Forbudte hunderacer - Oversigt og beskrivelse af øvrige forbudte hunderacer og dertilhørende lovgivning.

Referencer

Eksterne henvisninger 

 Kennel Union of Southern Africa (KUSA) 

Molosser
Hunderacer fra Afrika
Kangal

Kangal () er en hunderace fra Tyrkiet. Den har fået sit navn efter distriktet Kangal i provinsen Sivas. Det er en hyrdehund og vagthund, en af flere lokale og regionale varianter af racen, der er blevet internationalt kendt under racenavnet anatolisk hyrdehund (). Denne hund har været i dette område i flere tusinde af år. 

Kangal er en forbudt hunderace i Danmark. Forbuddet gælder både besiddelse og avl. Ydermere er det forbudt at avle krydsninger.

Raceforbud 
Den 1. juli 2010 blev den nuværende hundelov vedtaget i det danske Folketing, hvor racen kangal blev inkluderet i listen over forbudte hunde, der således blev ulovliggjort. Dog eksisterer der en såkaldt overgangsordning for hundeejere, som allerede på tidspunktet for vedtagelse af hundeforbuddet var i besiddelse af hunderacen kangal.

Se også 
 Forbudte hunderacer - Oversigt og beskrivelse af øvrige forbudte hunderacer og dertilhørende lovgivning.

Referencer 

Molosser
Hunderacer fra Tyrkiet
Hyrdehunde
Centralasiatisk ovtcharka

Centralasiatisk ovcharka (FCI #335, sredneasiatskaïa ovtcharka) er en stor vogterhund af molossertypen som stammer fra de centralasiatiske stepper, hvor har den i århundreder har været benyttet til at vogte husdyr og ejendele. Rusland regnes som racens hjemland.

Centralasiatisk Ovcharka er en forbudt hunderace i Danmark. Forbuddet gælder både besiddelse og avl.

Raceforbud 
Den 1. juli 2010 blev den nuværende hundelov vedtaget i det danske Folketing og racen Centralasiatisk Ovcharka blev inkluderet i listen over farlige hunde, der blev ulovliggjort. Dog eksisterer der en såkaldt overgangsordning for hundeejere, som på tidspunktet for vedtagelsen af hundeforbuddet var i besiddelse af hunde af racen Centralasiatisk Ovcharka. Læs mere om overgangsordningen i artiklen Forbudte hunderacer.

Udstillingsforbud
Justitsministeriet har meddelt Dansk Kennelklub (DKK), at det ikke er tilladt at udstille forbudte hunderacer uden mundkurv. DKK har derpå valgt, at centralasiatisk ovcharka ikke kan udstilles.

Oprindelse og alder 
Ovtcharka betyder hyrdehund, men den centralasiatiske ovtcharka er ikke en hyrdehund i vestlig forstand, men en atypisk vogterhund. Den stammer fra området mellem Uralbjergene i Rusland, Det Kaspiske Hav, Tyrkiet og det vestlige Kina i øst.

Det vides ikke hvornår racen opstod, men racen regnes som meget gammel og kan være flere hundred år gammel. I Asien bliver den mange steder brugt som ren kamphund.

Se også 
 Forbudte hunderacer - Oversigt og beskrivelse af øvrige forbudte hunderacer og dertilhørende lovgivning.
 Kaukasisk Ovcharka (Kavkazskaïa Ovtcharka)
 Sydrussisk Ovcharka (Ioujnorousskaïa Ovtcharka)

Referencer 

Hunderacer fra Rusland
Molosser